અજિંક્ય રહાણેના અણનમ 59 રન અને સંજૂ સૈમસનના અણનમ 47 રનની શાનદાર પારીના કારણે રાજસ્થાન રોયલ્સ ટીમે ગુરુવારે મોહાલી ખાતે રમાયેલી આઇપીએલ છના 55માં મુકાબલામાં કિંગ્સ ઇલેવન પંજાબને 8 વિકેટે માત આપી દીધી . આ જીતે રાજસ્થાન રોયલ્સને નવ ટીમના લીસ્ટમાં 18 પોઇન્ટ સાથે બીજા નંબર લાવી દીધું છે . ટોસ હાર્યા બાદ પહેલા બેટિંગ કરવા ઉતરી કિંગ્સ ઇલેવન પંજાબે રાજસ્થાન રોયલ્સની સામે 146 રનનું લક્ષ્ય મુક્યું . આ ટીમ વધું સારો સ્કોર બનાવી શકતી હતી પરંતુ છેલ્લી ઓવરોમાં તેના બેટ્સમેન બાઉન્ડ્રી શોટ ના રમી શક્યા . આ લક્ષ્યનો પીછો કરતા રાજસ્થાન રોયલ્સે 19 ઓવરમાં બે વિકેટ ગુમાવીને જીત હાલ કરી લીધી . રહાણેએ 49 રનોનો સામનો કરતા ત્રણ ચોગ્ગા અને ત્રણ છગ્ગા લગાવ્યા જ્યારે સૈમસને 33 રનો પર પાંચ ચોગ્ગા અને એક છગ્ગા લગાવ્યા . આ બંનેએ ત્રીજી વિકેટ માટે 9.2 ઓવરમાં 76 રનોની ભાગીદારી કરી . રહાણેએ આ પહેલા શેન વોટસન 31 , ની સાથે બીજા વિકેટ માટે 66 રન બનાવ્યા હતા . વોટસને 25 બોલમાં ત્રણ ચોગ્ગા અને એક છગ્ગો લગાવ્યો હતો . 12 મેચોમાં રાજસ્થાનની આ 9મી જીત છે કિંગ્સ ઇલેવનને આટલી જ મેચોમાં સાતમી હારનો સામનો કરવો પડ્યો છે .